laion/Wikipedia-Exotic huggingface dataset:
פרבלום

האם התכוונתם ל... "Si vis pacem, para bellum" (קרי "סִי וִיס פָּאקֶם, פָּרָה בֶּלוּם") – ביטוי בלטינית המיוחס לסופר הרומאי וגטיוס, המוכר בעברית כ"הרוצה בשלום ייכון למלחמה" "פָּרָבֶּלוּם" – שמו המקורי של אקדח הלוּגֶר, כאזכור לביטוי הנ״ל 9x19 מ"מ פרבלום – כדור 9 מ״מ שפותח בעבור אקדח הלוגר, ומהווה כיום קליבר נפוץ של אקדחים ותת-מקלעים John Wick: Chapter 3 – Parabellum ("ג'ון וויק: פרק 3 – פרבלום") – שמו באנגלית של הסרט ג'ון וויק 3 "Parabellum" ("פרבלום") – אחד משמות העט של קארל רַאדֶק (1885–1939), שהיה פוליטיקאי, מנהיג קומוניסטי ועיתונאי יהודי-גליציאני
הטבעה דנטלית

הטבעה דנטלית הוא חותם נגטיבי של רקמות קשות (שיניים) ורקמות רכות בפה מהן ניתן ליצור תבנית חיובית (גבס או דגם). ההטבעה נעשית באמצעות הנחת כפות לכל לסת המלאות חומר מתאים בתוך פה המטופל. חומר ההטבעה הוא נוזלי, לרוב מסיליקון, אגר או חומר מלאכותי המעורבב בנפרד ומתגבש תוך מספר דקות. לאחר ההתגבשות, החומר מותיר תרשים של חלל השיניים ומבני חלל הפה. ההטבעות משמשות משמשים במספר תחומי רפואת שיניים, כולל: אבחון ותכנון טיפול. ייצור שיניים תותבות. אורתודונטיה. רפואת שיניים משחזרת (למשל להכנת הטבעה משיניים שהוכנו לקבל שחזורים עקיפים חוץ-קורונאליים כמו כתרים, גשרים). תותבות לסתות (שיקום תותב של מומים תוך-דרך הפה וחוץ-הפה כתוצאה מטראומה, מומים מולדים וכריתה כירורגית של גידולים). ניתוחי פה ולסת למטרות פנים-אוראליות או חוץ-אורליות (למשל השתלות שיניים). שימושים נפוצים פחות הם לייצור אפקטים בתעשיית הסרטים כאשר נבנה דגם הזהה לשיני שחקן ומאפשר בניית שיניים מלאכותיות. הטבעות דנטליות משמשות גם לייצור מודלים אנטומיים ללימודי רפואת שיניים. מעבדות שיניים מודרניות משתמשות בחיישנים דיגיטליים מיוחדים המוכנסים לחלל הפה ליצירת תמונה תלת־ממדית. המודל מודפס באמצעות מכונת תכנון בעזרת מחשב או הדפסה תלת-ממדית. מדיה וקבצים בנושא הטבעה דנטלית בוויקישיתוף פרופ' חנה דודיוק, רפואת שיניים בתלת ממד, באתר ynet, 5 ביוני 2018 "Why Digital Impressions?". www.dentaleconomics.com. נבדק ב-2019-01-06. Flügge, Tabea V.; Schlager, Stefan; Nelson, Katja; Nahles, Susanne; Metzger, Marc C. (2013-09-01). "Precision of intraoral digital dental impressions with iTero and extraoral digitization with the iTero and a model scanner". American Journal of Orthodontics and Dentofacial Orthopedics. 144 (3): 471–478. doi:10.1016/j.ajodo.2013.04.017. ISSN 0889-5406. PMID 23992820. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
L.A. State of Mind

L.A. State of Mind הוא אלבום האולפן השני של הזמרת-יוצרת הבריטית מלאני בראון. האלבום יצא לאור ב-9 באוקטובר 2009 על ידי חברת התקליטים Amber Café. מתוך האלבום יצא הסינגל היחיד "Today". האלבום לא הצליח להיכנס אל הטופ 100 במצעד האלבומים הבריטי. מידע על האלבום L.A. State of Mind באתר MusicBrainz L.A. State of Mind, Discogs (באנגלית) Mirror.co.uk, WHY ARE THE SPICES REALLY REALLY BACK?, mirror, ‏2007-06-22 Nick Levine, Solo Spice: What happened next?, Digital Spy, ‏2007-06-28 (באנגלית)
Paris (אלבום של פריס הילטון)

Paris (בעברית: פריס) הוא אלבום הבכורה של הזמרת-יוצרת האמריקאית פריס הילטון. האלבום יצא לאור ב-22 באוגוסט 2006 על ידי חברת התקליטים האחים וורנר. מתוך האלבום יצאו שלושה סינגלים. האלבום הגיע למקום השישי במצעד הבילבורד 200. מידע על האלבום Paris באתר MusicBrainz מידע על האלבום Paris באתר AllMusic האלבום Paris באתר Discogs האלבום Paris באתר ספוטיפיי האלבום Paris באתר דיזר האלבום Paris באתר אפל מיוזיק האלבום Paris באתר טיידל האלבום Paris באתר יוטיוב סקוט סטורץ', פרננדו גריבאי, שפרד סולומון, גרג וולס, ג'.ר. רותם, קארה דיוגוארדי, רוב קוואלו, דוקטור לוק Paris, Discogs (באנגלית) Paris Hilton, Billboard 240618IzvestiaMusic.pdf, www.docdroid.net (באנגלית)
הרכבת התחתית של הלסינקי

הרכבת התחתית של הלסינקי היא מערכת רכבת תחתית מהירה המשרתת את הלסינקי רבתי, בפינלנד. זוהי מערכת המטרו הצפונית ביותר בעולם. הרכבת התחתית של הלסינקי נפתחה לקהל הרחב ב-2 באוגוסט 1982 לאחר 27 שנות תכנון. הוא מופעל על ידי חברת Helsinki City Transport עבור HSL והנסועה השנתית היא 92.6 מיליון נסיעות בשנה (2019). מערכת הרכבת מורכבת משני קווים המשרתים בסך הכל 30 תחנות. אורכו הכולל הוא 43 קילומטרים. הרכבת משמשת כקישור רכבות בין פרברי מזרח הלסינקי לפרברים המערביים בעיר אספו. הקו עובר מתחת לתחנה המרכזית של הלסינקי ומאפשר לנוסעים לעבור לרשת הרכבות של הלסינקי ומחוצה לה, כולל רכבות בקו הרכבת הטבעתי לנמל התעופה של הלסינקי. אתר האינטרנט הרשמי של הרכבת התחתית של הלסינקי מדיה וקבצים בנושא הרכבת התחתית של הלסינקי בוויקישיתוף מטרו HKL - אתר רשמי (אנגלית) תחבורה עירונית בהלסינקי (פינית) אתר המטרו של אגודת הפראמוויי הפינית הלסינקי באתר UrbanRail.net תמונות של המטרו של הלסינקי תמונות של מטרו הלסינקי מפת המטרו של הלסינקי "Helsinki City Transport - About HKL - History - A brief history of the metro". Helsinki City Transport. 19 במרץ 2012. אורכב מ-המקור ב-12 במאי 2015. נבדק ב-21 בספטמבר 2013. {{cite web}}: (עזרה) "Metroliikenne". Helsingin kaupunki (באנגלית). "Helsinki City Transport - HKL Metro". Helsinki City Transport. 28 באוגוסט 2013. אורכב מ-המקור ב-12 במאי 2015. נבדק ב-2013-09-21. {{cite web}}: (עזרה)
אטיין קונסטנטין דה ז'רלאש

אטיין קונסטנטין, ברון דה ז'רלאש (בצרפתית: Étienne Constantin de Gerlache;‏ 26 בדצמבר 1785 – 10 בפברואר 1871) היה ראש הממשלה הראשון של בלגיה. קודם לכן שימש עורך דין, היסטוריון ופוליטיקאי בממלכה המאוחדת של ארצות השפלה. אטיין קונסטנטין ברון דה ז'רלאש נולד בברטריקס, ממלכת צרפת (כיום בלגיה) ב-26 בדצמבר 1785. הוא למד משפטים בפריז, שם הכיר את אן-קתרין בושמן, לה נישא ב-6 באוקטובר 1813. הוא השתקע בעיר לייז' עם הקמת הממלכה המאוחדת של ארצות השפלה ב-1815. כחבר הפרלמנט של הולנד היה אופוזיציונר נמרץ. אף על פי שדחה את המדיניות האולטרה-מונטניסטית (מתן דגש לסמכותיו של האפיפיור), תמך בברית של הקתולים הקיצוניים עם המפלגה הליברלית שסללה את הדרך למהפכה של 1830. באוגוסט 1830 הוא עדיין סבר כי האיחוד בין בית אוראניה-נסאו לממלכה המאוחדת של ארצות השפלה הוא חיוני, אך השקפה זו השתנתה לאחר שאייש מספר תפקידים בממשלה הזמנית והפך לנשיא הקונגרס, דבר שהניע אותו לקדם את בחירתו של לאופולד הראשון למלך הבלגים והיה חבר במשלחת שנשלחה ללונדון לבשר לנסיך על היבחרו לתפקיד. ב-1831 היה לראש הממשלה הראשון של בלגיה לאחר עצמאותה ב-1830, תפקיד אותו מילא במשך חודש. ב-1831 נבחר כנציג לייז' בבית הנבחרים של בלגיה, בו שימש כנשיא עד 1832. בהמשך, הפך לנשיא הראשון של בית הדין לערעורים, תפקיד אותו מילא עד שנת 1867. נפטר באוקסלס ב-10 בפברואר 1871. מדיה וקבצים בנושא אטיין קונסטנטין דה ז'רלאש בוויקישיתוף אטיין קונסטנטין דה ז'רלאש, באתר אנציקלופדיה בריטניקה (באנגלית) אטיין קונסטנטין דה ז'רלאש, באתר "Find a Grave" (באנגלית) Encyclopædia Britannica, Gerlache, Étienne Constantin, Baron de, 1911 Encyclopædia Britannica Volume 11 Mr. E.C. De Gerlache, www.parlement.com (בהולנדית)
ז'אן לואי ז'וזף לבו

ז'אן לואי ז'וזף לבו (בצרפתית: Jean Louis Joseph Lebeau;‏ 3 בינואר 1794 – 19 במרץ 1865) היה מדינאי בלגי, שכיהן כראש הממשלה השני של בלגיה בשתי כהונות לא רציפות: בין מרץ 1831 ליולי 1831 ובין 1840 ל-1841. לבו נולד באואי, בישופות לייז' ב-3 בינואר 1794. גייס כספים כדי לרכוש השכלה אקדמית בתחום המשפט, אותו למד מאוחר יותר באוניברסיטת לייז'. הוא החל לעבוד בלשכת עורכי הדין ב-1819. בעת שהותו בלייז' התיידד עם צ'ארלס רוג'יאר ופול דבו, איתם ייסד את האלמנך "Mathieu Laensbergh" (מאוחר יותר "Le politique"), עיתון שעסק בקידום האחדות שבין המפלגה הקתולית לליברלים במאבקם כנגד הממשלה, זאת מבלי להפגין עוינות כלפי הממלכה המאוחדת של ארצות השפלה. לבו לא רצה בפיצולן של הולנד ובלגיה, אך המהפכה הבלגית ב-1830 אילצה אותו להתרגל למצב החדש. הוא נבחר לקונגרס הלאומי של בלגיה מטעם מחוז לידתו ומונה לשר החוץ במרץ 1831 תחת שלטונו של העוצר ארסם לואי סורלט דה צ'וקייר. בכך שהציע את מועמדותו של לאופולד הראשון לתפקיד מלך הבלגים זכה בתמיכתה של הממלכה המאוחדת (ששימשה מקום מושבו של ליאופולד טרם בחירתו). השבתם של דוכסות לימבורג ודוכסות לוקסמבורג להולנד במסגרת הסכם לונדון (1839), גררה כלפיו כעס גדול ואף האשמות בבגידה באינטרס של תושבי בלגיה. במרץ 1831 מונה לראש הממשלה השני של בלגיה במקומו של אטיין קונסטנטין דה ז'רלאש. הוא פרש מתפקידו כשר החוץ בהסכמת המלך, אך כבר שנה לאחר מכן מונה לשר המשפטים. חילוקי דעות בינו לבין המלך לאופולד הובילו לפרישתו ב-1834. הוא נבחר כחבר בבית הנבחרים של בלגיה מטעם העיר בריסל ב-1833, תפקיד בו החזיק עד 1848. לאחר מכן כיהן כמושל פרובינציית נאמור (1838), שגריר באספה הלאומית של פרנקפורט (1839) ובאפריל 1840 מונה בשנית לתפקיד ראש הממשלה, אותו מילא עד לשנת 1841. לבו נפטר באואי, בלגיה ב-19 במרץ 1865. מדיה וקבצים בנושא ז'אן לואי ז'וזף לבו בוויקישיתוף Encyclopædia Britannica, Lebeau, Joseph, 1911 Encyclopædia Britannica Volume 16
מבצע בית מוגן

מבצע בית מוגן היה מבצע צבאי של צה"ל שנערך בבית ג'אלא באוגוסט 2001 על מנת להילחם בטרור הפלסטיני שהכה בישראל מאז פריצת האינתיפאדה השנייה. את המבצע יזם מפקד אוגדת איו"ש, תא"ל יצחק גרשון, בעקבות ירי חוזר ונשנה של פעילי טרור פלסטיניים מבית ג'אלה לעבר שכונת גילה, שכלל גם ירי מרגמות. מטרת המבצע הייתה השמדת תשתיות טרור ופגיעה בפעילי טרור באמצעות מאמץ צבאי מרוכז ולא באמצעות שהיית קבע של כוחות צבא בעיר. מפקד המבצע היה מפקד חטיבת הצנחנים, אל"ם אביב כוכבי, ותחת פיקודו פעלו גדוד 890 של החטיבה, עליו פיקד סא"ל יהודה יוחננוף וכוחות מגדוד השריון 711. כוחות צה"ל פעלו במספר מוקדים בבית ג'אלה, וביצעו מארבים בשטח הבנוי, פשיטות ומעצרים. לאחר יומיים הורתה ממשלת ישראל, בעקבות לחץ מצד ארצות הברית, על נסיגת הכוחות. עלי ואקד ופליקס פריש, כוחות צה"ל נסוגו לפנות בוקר מבית ג'אלה, באתר ynet, 30 באוגוסט 2001. אביחי בקר, 48 שעות בבית ג'אלה, באתר הארץ, 5 בספטמבר 2001. צה"ל נסוג מבית ג'אלה - ערפאת התחייב לשקט, באתר וואלה, 30 באוגוסט 2001. אמיר אורן, בריסל, בית ג'אלה, בגדד, באתר הארץ, 30 באוגוסט 2001. אביחי בקר, 48 שעות בבית ג'אלה, באתר הארץ, 5 בספטמבר 2001. אבי וולף (עורך), חטיבה 130 - 40 שנה של מורשת קרב, הוצאת חטיבה 130, 2014, עמוד 74, כפי שהועלה באתר "יד לשריון". פליקס פריש, צה"ל נכנס לבית ג'אלה, באתר ynet, 28 באוגוסט 2001. עלי ואקד ופליקס פריש, כוחות צה"ל נסוגו לפנות בוקר מבית ג'אלה, באתר ynet, 30 באוגוסט 2001.
קרלוש פינטו קואליו

קרלוש פינטו קואליו (בפורטוגזית: Carlos Pinto Coelho;‏ 18 באפריל 1944, ליסבון – 15 בדצמבר 2010) היה עיתונאי, סופר, צלם ואיש תקשורת פורטוגזי. פינטו קואליו נולד בשנת 1944 בליסבון. אמו הייתה הסופרת שרה פינטו קואליו. ב-1945 המשפחה עברה למוזמביק (אז בשליטת פורטוגל), שם התגורר עד גיל 19. בשנת 1963 התקבל לאוניברסיטת ליסבון ללימודי משפטים. בשנת 1968 החל לעבור כעיתונאי בעיתון בליסבון. ב-1972 גויס לצבא, ונשלח למוזמביק שם לחם עד שנת 1973. אחרי מהפכת הציפורנים היה אחד ממייסדי העיתון היומי Jornal Novo. במקביל לעבודתו בעיתונות הכתובה, פיתח פינטו קואליו קריירה ברדיו ובטלוויזיה. הוא היה ראש מחלקת החדשות וראש מחלקת התוכניות, והנחה כמה תוכניות פופולריות. ב-1988 החל ללמד עיתונאות במוסדות השכלה בליסבון. על עבודתו בתחום התקשורת, זכה במספר פרסים במדינתו, והתקבל למסדר האמנויות והספרות הצרפתי. הוא היה צלם מוצלח. עבודות שלו הוצגו ב-49 תערוכות אישיות ובשבע תערוכות קבוצתיות ברחבי העולם. מדיה וקבצים בנושא קרלוש פינטו קואליו בוויקישיתוף אתר האינטרנט הרשמי של קרלוש פינטו קואליו קרלוש פינטו קואליו, במסד הנתונים הקולנועיים IMDb (באנגלית)
אופל K 180

אופל K 180 (בגרמנית : Opel K 180) היא מכונית משפחתית, מתוצרת General Motors de Argentina (אנ'), חברת-בת של ג'נרל מוטורס, אשר יוצרה בארגנטינה בין השנים 1978–1974 דגם "אופל K 180" יוצר בשיתוף פעולה עם אופל, לפי פלטפורמה "GM T platform (1973)" (אנ') של ג'נרל מוטורס, פלטפורמה משותפת לדגמי : שברולט שבט, "Opel Kadett" (אנ'), GMC שבט ו-"Isuzu Gemini" (אנ'). הסימון "K" האות הראשונה של "Kadett", והספרה "180" - הצביע על נפח המנוע 1,800 סמ"ק משנת 1976 יוצרו הגרסאות : "Ople K 180 Rally", "Opel K 180 LX" יוצרו 23,009 יחידות 5 נוסעים מנוע קדמי מנוע בנזין מאייד - מתוצרת "Zenith" בפוזיציה אנכית קיבולת מכל דלק - 45 ליטר מערכת חשמל : 12 וולט, מצבר - סוללת עופרת-חומצה, אלטרנטור - 38 אמפר צמיגים : "165 R 13" בלמים קדמיים : דיסק / אחוריים : תוף מתלים : מתלה קדמי : קפיצי עלים עצמאיים, מתלה אחורי: סרן קשיח, מוט נגד גלילה, באמצעות קפיץ עלים תאוצה בין 0–100 קמ"ש היא 16.8 שניות (גרסת 4 דלתות סדאן) 4 דלתות - סדאן 5 דלתות - סטיישן "אופל K 180" "אופל K 180" "אופל K 180" - מבט לתא המטען "אופל K 180" - מבט לתא הנהג ולוח מחוונים אופל אופל קדט C ווקסהול שבט מדיה וקבצים בנושא אופל K 180 בוויקישיתוף אופל K 180, סרטון באתר יוטיוב אופל K 180, סרטון באתר יוטיוב "אופל K 180" (ספרדית) carburando.com/notas/hace-41-anos-en-rafaela-se-presentaba-el-opel-k-180 "אופל K 180" (ספרדית) testdelayer.com.ar/opelk180 "אופל K 180" - מפרט (ספרדית) cocheargentino.com.ar/coche_argentino2010 "אופל K 180" autocade.net/index.php/Opel_K_180 "אופל K 180" (ספרדית) web.archive.org/web/20171116175010
מעבדת שיניים

מעבדת שיניים (מכונה גם מעבדה דנטלית, בכתיב מיושן: בית מלאכה לשיניים) היא מעבדה המייצרת מכשירים ואביזרים לשיקום השיניים וחלל הפה. את המעבדה מפעיל טכנאי שיניים על פי הנחיות שהוא מקבל מרופא שיניים. במעבדה מיוצרים עזרים דנטליים, לרוב בהתאמה אישית: שיניים תותבות, גשרי שיניים, כתרים או שיניים מחרסינה או פלסטיק. חלק מהמרפאות הפרטיות הקטנות, מפעילות מעבדת שיניים קטנה בתוך המרפאה, אשר היקף פעולתן מצומצם ובהתאם לגודל המעבדה והכשרת הטכנאים העובדים בה, היא עשויה להיות עצמאית או להפנות חלק מייצור האביזרים למעבדות חיצוניות. החלק המהותי ביותר במעבדה הוא עיבוד הטבעה דנטלית שיוצר רופא השיניים מפה המטופל, והעברתה באמצעות שיטת השעווה האבודה לחומר קשיח עד ליצירת דגם של פה המטופל. דגם זה משמש לייצור תותבות, כתרים, שתלים וכו'. במעבדה משתמשים בכלים וחומרים רבים ובהם: ארטיקולטור המדמה את מפרק הפה וחיבור הלסתות, לקרון (Lecron) מכשיר מתכתי שקצהו מחומם באש, ומשמש לפיסול ועיצוב החומר, מברשות, קליבר, סקלפל ועוד. המרפאה מחולקת לרוב למספר אזורי עבודה, אשר במרפאות גדולות נמצאים בחדרים נפרדים. חלל הייצור העיקרי להרכבת התותבות, ובו שולחנות לעבודה עם חומרים קרמיים, פלסטיק, מתכות ושעווה. חלל עבודה עם גבס, להעברת רושם מהטבעה דנטלית. בחדר זה ישנו ציוד ליטוש (נייר זכוכית, מלטשת), שולחן ויברציה, מכשיר חיתוך וכלים לאחסון הגבס. פולימרזיציה - מכשירים להזרקת שעווה או פלסטיק מומסים בשיטת השעווה האבודה ליצירת תותבות. חימום - מכיל מלחם לחיבור גשרים, קצוות כתרים וכו'. בנוסף ישנו כבשן קטן לטיפול בחום (אנ') ביציקות מתכת, המסת מתכות וכו'. אזור ליטוש - ליטוש המוצרים המוכנים להסרת תומכות שהודבקו במהלך הייצור, לקראת הרכבת המכשיר בפה המטופל. במעבדות מודרניות, חיישנים דיגיטליים מיוחדים המוכנסים לחלל הפה משמשים ליצירת מודל תלת־ממדי. המודל מודפס באמצעות מכונת תכנון בעזרת מחשב או הדפסה תלת-ממדית. בישראל, המעבדה כפופה להנחיות משרד הבריאות, הקובעות את מפעיליה, ודרכי פעולתה. רפואת שיניים סייעת רופא שיניים שיננית National Association of Dental Laboratories World at work: Dental laboratory technicians Dental Laboratory Technology מפרט מעבדת שיניים
GMC שבט

GMC שבט (בספרדית: GMC Chevette) היא מכונית משפחתית, מתוצרת General Motors do Brasil (אנ') (שם רשמי: "General Motors do Brasil Ltda") חברת-בת של ג'נרל מוטורס, אשר יוצרה בארגנטינה בין השנים 1992–1995 בברזיל. דגם "GMC שבט" יוצר לפי פלטפורמה "GM T platform (1973)" (אנ') של ג'נרל מוטורס, פלטפורמה משותפת לדגמי : שברולט שבט, "Opel Kadett" (אנ'), אופל K 180 ו-"Isuzu Gemini" (אנ'). 5 נוסעים. מנוע קדמי. סוג מנועים: מנועי בנזין, מנוע דיזל. טנדר מהסדרה נמכר בשם "Chevrolet 500". דגמי "GMC שבט" שווקו בברזיל על ידי סוכנים של שברולט ורנו. 2 דלתות - סדאן. 4 דלתות - סדאן. שברולט שבט ווקסהול שבט מדיה וקבצים בנושא GMC שבט בוויקישיתוף GMC שבט, סרטון באתר יוטיוב דגם "GMC שבט" (morebooks.de/store/gb/book/gmc-chevette) ג'נרל מוטורס - פרופיל web.archive.org/web/20090418084802 GMC שבט" 1.4 ליטר - מבחן דרכים importados.testdelayer.com.ar/test/gmcchevette.htm GMC דגם "GMC שבט" carthrottle.com/post ווקסהול "t-car" - אופל k180 Vauxhall T car - Opel K180 & GMC Chevette in Argentine". vauxpedianet. Archived from the original on 2017-11-16.
יהודית רביץ והפילהרמונית

יהודית רביץ והפילהרמונית הוא אלבום המתעד הופעה של הזמרת הישראלית יהודית רביץ ביחד עם התזמורת הפילהרמונית הישראלית מ-2000. ניצוח ועיבודים לתזמורת: אילן מוכיח. יהודית רביץ והתזמורת הפילהרמונית הישראלית – יהודית רביץ והפילהרמונית באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Private Dancer

Private Dancer (בעברית: רקדנית פרטית) הוא אלבום האולפן החמישי של הזמרת-יוצרת האמריקאית טינה טרנר. האלבום יצא לאור ב-29 במאי 1984, על ידי חברת התקליטים קפיטול רקורדס והיה גם לאלבום הראשון שלה שיצא לאור על ידי חברה זו. עם יציאתו נכנס האלבום אל המקום השלישי במצעד הבילבורד 200. מבחינה מוזיקלית האלבום מתרחק מהסגנונות המוזיקליים אותם עשתה באלבומים הקודמים כאשר השירים באלבום הם תערובת של שירים במקצב מהיר ובלדות אשר שואבות השראה ממוזיקת פופ ורוק ועם אלמנטים של סמות' ג'אז ו-R&B. על מנת להקליט את האלבום הקליטה אותה בכמה אולפני הקלטות שונים באנגליה ועבדה עם מספר מפיקים נרחב כמו רופרט היין, מרטין וור, איאן קרייג מראש מלהקת Heaven 17 ועוד. אחרי שנים בהם זכתה להצלחה מסחרית חלשה אלבום זה זכה להצלחה אדירה ובכך ביסס את מעמדה של טרנר כאחת מהזמרות המצליחות ביותר בכל העולם. האלבום קיבל מעמד של 7 פלטינות בקנדה, 5 פלטינות בארצות הברית, 3 פלטינות בבריטניה ולטביה, פלטינה כפולה באוסטרליה, ולמעמד פלטינה גם באוסטריה, ספרד, וניו זילנד. בנוסף לכל פלטינות אלה זכה גם במעמדות זהב בפינלנד וצרפת, למעמד זהב משולש באוסטריה, ובמעמד זהב מחומש בגרמניה. בעקבות כך זהו היה לאלבומה הראשון של טרנר שזכה במעמד כלשהו בעולם. נכון להיום מכירות האלבום עומדות על 20 מיליון עותקים מה שהופך אותו לאחד מהאלבומים הנמכרים ביותר אי פעם. מתוך האלבום יצאו 7 סינגלים: "Let's Stay Together" אשר יצא כסינגל הראשון מהאלבום ודורג ב-20 העליונים ב-8 מדינות שונות ובכך הפך לשיר הראשון של טרנר שזכה לדירוג במצעד כלשהו. הסינגל השני היה "Help!" שהוא גרסת כיסוי לשירם של הביטלס אך הוא לא הצליח לשחזר את ההצלחה של הסינגל הראשון. הסינגל השלישי היה השיר "What's Love Got to Do with It" אשר הפך ללהיט ענק ובין היתר הגיע למקום הראשון בארצות הברית ובכך גם הפך לשיר השני הכי מצליח לשנת 1984 בארצות הברית לשיר ה-20 המצליח ביותר בשנות ה-80 בארצות הברית ולשיר ה-495 המצליח ביותר בתולדות ארצות הברית. בין היתר, הצליח להתברג ב-20 העליונים ב-15 מדינות שונות. הסינגל הרביעי היה השיר "Better Be Good to Me" אשר הגיע למקום ה-5 בארצות הברית ולאחריו יצא שיר הנושא שהגיע למקום ה-7 בארצות הברית והיה לשיר השלישי מהאלבום שהגיע לעשירייה הפותחת בארצות הברית. הסינגל השישי היה השיר "I Can't Stand the Rain" שהוא גרסת כיסוי לשירה של הזמרת אן פיבלס אך הוא לא זכה להצלחה בדומה לסינגלים הקודמים. הסינגל השביעי והאחרון מהאלבום היה השיר "Show Some Respect" אך גם הוא לא חווה הצלחה בדומה לשירים הקודמים. האלבום זכה לביקורות חיוביות מהמבקרים אשר שיבחו את היכולת של טרנר להעניק אנרגיה ורגש לשירים. לימים האלבום הווה השפעה רבה והפך לפורץ דרך בזכות כך שהצליח להכניס את מוזיקת הפופ-סול לתודעה. על מנת לקדם את האלבום יצאה טרנר לסיבוב ההופעות "Private Dancer Tour", אשר כלל 180 הופעות והפך לאחד מסיבובי ההופעות הארוכים ביותר אי פעם. בשנת 2020, נבחר האלבום על ידי ספריית הקונגרס לשימור במרשם ההקלטות הלאומי מכיוון שהוא "משמעותי מבחינה תרבותית, היסטורית או אסתטית". מידע על האלבום Private Dancer באתר MusicBrainz מידע על האלבום Private Dancer באתר AllMusic האלבום Private Dancer באתר Discogs האלבום Private Dancer באתר ספוטיפיי טרי בריטן, קארטר, ליון צ'נסלר, ווילטון פנדלר, רופרט היין, ג'ו סמפל, גרג וולש, מרטין וור Tina Turner - Private Dancer, Discogs (באנגלית) Tina Turner, Billboard
המגדל האולימפי בייג'ינג

המגדל האולימפי בייג'ינג (בסינית מפושטת: 北京奥林匹克塔) הוא מגדל תצפית, שהוקם בפארק האולימפי בעיר בייג'ינג, בירת סין. הוא המגדל השני בגובהו בעיר והמבנה הרביעי בגובהו בה. הקמת המגדל החלה בשנת 2001, שלוש שנים לאחר תום אולימפיאדת בייג'ינג והסתיימה ב-2014. הוא נחנך ב-8 באוגוסט 2015, יום השנה לפתיחת המשחקים האולימפיים בעיר. המגדל ניצב על גבי מסד בטון בשטח של 30 אלף מטר רבוע. הוא בנוי מפלדה ומורכב למעשה מחמישה מגדלים נפרדים. המגדל המרכזי הוא הגבוה מהחמישה וארבעת האחרים מקיפים אותו בגבהים ההולכים ועולים ומחוברים אליו בקורות רוחב אלכסוניות. גובה המגדל הנמוך ביותר הוא 186 מטר וגובה המגדל הגבוה ביותר הוא 258 מטר. כל אחד מהמגדלים מתרחב בראשו במעין חרוט הפוך המכיל מרפסת תצפית סגורה בחלונות זכוכית ובראשו גג שטוח. הגג הנמוך ביותר הוא הצר ביותר והגבוה ביותר הוא הרחב ביותר. במראה עילי נראים ראשי המגדלים כמקבץ טבעות, המתכתב עם חמש הטבעות של הסמל האולימפי. המגדלים עצמם עוצבו בהשראת גבעולי עשב. במגדל המרכזי מותקנות שתי מעליות המובילות את המבקרים אל ראשו. המגדל תוכנן על ידי הפירמה China Architecture Design & Research Group, שזכתה בתחרות לתכנונו. מדיה וקבצים בנושא המגדל האולימפי בייג'ינג בוויקישיתוף Beijing Tower of Olympic Forest Park to open, באתר Ecns.cn, ‏19 באוגוסט 2014
אנטולי איוואנישין

אנטולי אלכסייביץ' איוואנישין (ברוסית: Анато́лий Алексе́евич Ивани́шин; נולד ב-15 בינואר 1969) הוא קוסמונאוט רוסי של יחידת הקוסמונאוטים. הקוסמונאוט ה-112 של רוסיה (וברית המועצות) והקוסמונאוט ה-525 בעולם. הוא ביצע מספר טיסות לתחנת החלל הבין-לאומית. איוואנישין נולד בעיר אירקוטסק. במקביל ללימודי בית ספר הוא השתתף בפעילות מועדון צניחה מקומי. לאחר סיום הלימודים הוא ניסה להתקבל לבית ספר לטייסי קרב אך נדחה מסיבות רפויות. הוא חזר לאירקוטסק והחל ללמוד במכון להנדסה. במקביל הוא טיפל בבעיות עיניים. לאחר שנה הוא עשה ניסיון שני להתקבל לבית ספר לטייסי קרב והתקבל. הוא סיים את הלימודים בשנת 1991. איוואנישין נשלח לשרת ביחידת החיל והיה טייס מטוס "מיג 29". בשנת 2003 הוא התקבל ליחידת הקוסמונאטים וסיים קורס במרכז גגארין להכשרת קוסמונאוטים. בנובמבר 2011 הוא טס חללל בחללית "סויוז TMA-22". החללית התחברה לתחנת החלל וצוותה הצטרף למשלחת מס' 29 לתחנת החלל הבין-לאומית בפיקוד מייקל פוסום. לאחר סיום עבודת המשלחת הם פעלו במסגרת משלחת מס' 30 לתחנת החלל הבין-לאומית בפיקוד דניאל ברבנק. איוואנישין חזר לכדור הארץ באפריל 2012 לאחר 165 ימים בחלל. ביולי 2016 איוואנישין טס חללל בחללית "סויוז MS-01". החללית התחברה לתחנת החלל וצוותה הצטרף למשלחת מס' 48 לתחנת החלל הבין-לאומית בפיקוד ג'פרי ויליאמס. לאחר סיום עבודת המשלחת הם פעלו במסגרת משלחת מס' 49 לתחנת החלל הבין-לאומית ואיוואנישים היה מפקד המשלחת.. איוואנישין חזר לכדור הארץ באוקטובר 2016 לאחר 115 ימים בחלל. באפריל 2020 איוואנישין טס חללל בחללית "סויוז MS-16". החללית התחברה לתחנת החלל וצוותה הצטרף למשלחת מס' 62 לתחנת החלל הבין-לאומית בפיקוד אולג סקריפוצ'קה. לאחר סיום עבודת המשלחת הם פעלו במסגרת משלחת מס' 63 לתחנת החלל הבין-לאומית בפיקוד כריסטופר קסידי. איוואנישין חזר לכדור הארץ באוקטובר 2020 לאחר 195 ימים בחלל. מדיה וקבצים בנושא אנטולי איוואנישין בוויקישיתוף
איוואן וגנר

איוואן ויקטורוביץ' וגנר (ברוסית: Иван Викторович Вагнер; נולד ב-10 ביולי 1985) הוא קוסמונאוט רוסי ממרכז הקומונאוטים על שם גגארין. לפני שהצטרף לרוסקוסמוס עבד כמהנדס בחברת אנרגיה, כעוזר מנהל טיסה במודול הרוסי של תחנת החלל הבינלאומית. יצא לטיסת החלל הראשונה שלו ב-9 באפריל 2020 מבייקונור כמהנדס טיסה של צוות החללית המאוישת סויוז MS-16 ומהנדס טיסה של צוות תחנת החלל הבינלאומית במסגרת תוכנית משלחות החלל העיקריות ISS-62 / 63. כרגע נמצא בטיסת חלל ומאייש את תחנת החלל הבינלאומית יחד עם אנטולי איוואנישין וכריס קסידי. איוואן וגנר נשוי לטטיאנה ולדימירובנה וגנר . למשפחה בת ובן. איוואן אוהב להתעסק בקרבות פנים אל פנים, הרמת משקולות ורפטינג. מדיה וקבצים בנושא איוואן וגנר בוויקישיתוף איוואן וגנר, ברשת החברתית אקס (טוויטר) איוואן וגנר באתר רוסקוסמוס איוואן וגנר באתר מרכז גגארין להכשרת קוסמונאוטים "Statistics - Vagner Ivan Viktorovich" (באנגלית). spacefacts.de. אורכב מ-המקור ב-2016-03-22. נבדק ב-2020-04-09. "Космонавты МКС. Иван Викторович Вагнер". Роскосмос. נבדק ב-2020-04-14. Михаил Никитин (2012-10-01). "Пятый космонавт из Военмеха". Санкт-Петербургский вестник высшей школы. נבדק ב-2020-04-14.
אנדרטה לזכר הומואים ולסביות שנרדפו על ידי הנאצים

האם התכוונתם ל... אנדרטת ההומואים והלסביות (סידני) אנדרטה לזכר ההומואים והלסביות שנרדפו בשואה (תל אביב) אנדרטת ההנצחה להומוסקסואלים שנרדפו על ידי הנאצים (ברלין) הומומונומנט פארק המשולש הוורוד
ג'ון ויליאמס

האם התכוונתם ל... ג'ון ויליאמס (גיטריסט) – גיטריסט קלאסי ג'ון ויליאמס (מלחין) – מלחין אמריקאי ג'ון ויליאמס (שחקן) – שחקן קולנוע בריטי, אמריקאי ג'ון ויליאמס (קרדיולוג) – מגדיר תסמונת ויליאמס ג'ון ה. ויליאמס – מפיק קולנוע אמריקאי ג'ון ויליאמס (סופר) – סופר אמריקאי מחבר הרומן "סטונר" ג'ון "הוט רוד" ויליאמס (כדורסלן, יליד 1962) – כדורסלן אמריקאי ג'ון "הוט פלייט" ויליאמס (כדורסלן, יליד 1966) (אנ') – כדורסלן אמריקאי